Publication: Magyar Közlöny
Issue: MK-2007-71 (Year: 2007, Number: 71)
Era: 2004-2010
Section: 
Paragraph Index: 42

8. Cikk Záró rendelkezések 8.1 A jelen Megállapodás határozatlan idõre köttetett. A Szerzõdõ Felek írásban, diplomáciai csatornákon keresztül tájékoztatják egymást a jelen Megállapodás hatálybalépéséhez szükséges belsõ jogi eljárások teljesítésérõl. 2007/71. szám A jelen Megállapodás a második értesítés megérkezésének napján lép életbe. 8.2 A jelen Megállapodás bármelyik Szerzõdõ Fél által írásban, diplomáciai úton felmondható. Az ilyen visszalépés azon hat hónapos idõszak lejárta utáni hónap elsõ napján lép életbe, amely azon a napon kezdõdik, amikor a másik Szerzõdõ Fél megkapja az értesítést. 8.3 A Megállapodás felmondása esetén a Felek külön megállapodást írnak alá, amelyben rendelkeznek a folyamatban lévõ projektek további megvalósításáról. 8.4 Módosítások Amennyiben bármely Fél módosítani szeretné a jelen Megállapodás bármely rendelkezését, konzultációt kérhet a másik Féltõl. A módosítások addig nem válnak érvényessé, amíg a felek azokról írásban nem állapodnak meg. 8.5 Viták rendezése Bármi olyan vitát, nézeteltérést, ami a Felek között a jelen Megállapodás megvalósítása, értelmezése során, vagy bármi más módon ahhoz kapcsolódóan felmerül, a Felek diplomáciai úton keresztül folytatott tárgyalások útján kötelesek rendezni. A fentiek hiteléül az alulírott, kormányaik által erre nézve kellõen feljogosított meghatalmazottak a Megállapodást aláírták. Kelt Addis Abebában, 2005. június 28. napján, két eredeti angol nyelvû példányban. A Magyar Köztársaság Az Etióp Szövetségi Kormánya részérõl Köztársaság Kormánya részérõl „A” Melléklet Adósság fejlesztésre történõ cseréjének feltételei A „Magyar Köztársaság Kormánya és az Etióp Szövetségi Demokratikus Köztársaság Kormánya közötti Megállapodás” szerint, amelyet az Etióp Fél által a Magyar Félnek megfizetendõ kinnlevõséggel kapcsolatban kötöttek az 1978. 12. 05-én aláírt Hitel Megállapodás alapján, a Felek megállapodtak, hogy az Etióp Fél a hitelkinnlevõség 10%-ának megfelelõ USD 743 591,20 (hétszáznegyvenháromezer ötszázkilencvenegy US dollár húsz cent) összeget arra használjon fel, hogy az alábbiakban meghatározott feltételek szerinti projekteket finanszírozzon belõle. E projektekrõl, amelyekhez majd az Etióp Fél, a részérõl a Magyar Fél irányában fennálló adósság 10 százalékának megfelelõ összeget egy elkülönített számlán helyez letétbe, a Felek képviselõik útján közösen állapodnak meg. Miután a Felek a konzultatív folyamat alapján megállapodtak az egyes projektek átfogó koncepciójában és keretfeltételeiben, és az Etióp Fél megnevezte azt a helyi partnert, amelyik a projektért felelõs lesz, a Magyar Fél tendert ír ki a projektre vonatkozóan, a magyar közbeszerzési feltételekkel összhangban, amelyek teljes mértékben kompatibilisek az Európai Unió feltételeivel. A Magyar Fél az ajánlat elfogadási normáival összhangban bejelenti a tender gyõztesét, és aláírja a szerzõdést a gyõztessel, aki helyi Partnerével együtt kidolgozza a Projekt Dokumentumot, amely tartalmazza a projekt részletes elengedését, a megvalósítás menetrendjét, valamint a finanszírozást. A projektet megvalósító szervezet részére a pénzeszközöket az Etiópiában elkülönített számláról bocsátják rendelkezésre, a Projekt Dokumentumban meghatározott idõbontásban, miután a projektet végrehajtó partnerek aláírták a Projekt Dokumentumot és az illetékes magyar és etióp hatóságok is elfogadták és aláírták azt.”

Source: https://magyarkozlony.hu/hivatalos-lapok/01b7667420490eff80e70d1b30215ead2ca426a0/dokumentumok/95fe108af75a9968360f89a465d40b640d6ccc8c/letoltes